作者:張可久
標題:越調・小桃紅淮安道中
內容:一篙新水綠於藍，柳岸漁燈暗。橋畔尋詩駐時暫，散晴嵐，依微半幅雲煙淡。楊花亂糝，扁舟初纜，風景似江南。秋宵有懷滿庭落葉響哀蟬，秋入生綃扇。池上芙蓉錦成片，雨余天，倚闌中欠如花面。詩題翠箋，香銷金串，羅帳又孤眠。遊仙夢白雲堆裡聽松風，一枕遊仙夢。相伴瓊姬玉華洞，錦重重，覺來香露冷衣重。長橋彩虹，空臺丹鳳，花影月明中。春思燕南雁北幾相思，無限相思事。兩袖啼痕粉香漬，牡丹時，日長不見音書至。東牆柳絲，知人獨自，憔悴舞腰枝。秋感錦書紅淚兩三行，血點花梢上。小字平安寄無恙，雁成雙，玉奴更上西樓望。月明繡窗，燈昏羅帳，今夜夢才郎。寄春谷王千戶紫簫聲冷彩雲空，十載揚州夢。一點紅香錦衚衕，倚東風，嬌花寵柳春權重。鞭催玉驄，酒攜金鳳，半醉月明中。春深一汀煙柳索春饒，添得楊花鬧。盼煞歸舟木蘭棹，水迢迢，畫樓明月空相照。今番瘦了，多情知道，寬盡翠裙腰。秋江晚興錦鴛涼羽翠蓮香，船艤秋江上。別後佳人想無恙，暮雲長，雁歸曾倚西樓望。紅衫舊腔，花鈿新樣，封寄柳枝娘。